Diari Oficial de la Generalitat Valenciana


Sumari del DOGV 3444, del 01-03-1999 (1999/1194)

ORDRE de 15 de gener de 1999, del conseller de Sanitat, per la qual modifica l'Ordre de 23 de setembre de 1993, que establia la categoria i la integració de determinades institucions sanitàries del Servei Valencià de Salut.
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/01/15/(1)/dof/vci/html**

### Dades del document

Número de DOGV
:   3444

Data del DOGV
:   01-03-1999

Secció del DOGV
:   I. DISPOSICIONS GENERALS

Número del document
:   1999/1194


Data del document
:   15-01-1999

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * Servei València de Salut
    * servei sanitari
    * legislació

ORDRE de 15 de gener de 1999, del conseller de Sanitat, per la qual modifica l'Ordre de 23 de setembre de 1993, que establia la categoria i la integració de determinades institucions sanitàries del Servei Valencià de Salut. [1999/X1194]
  
L'Ordre de 23 de setembre de 1993, del conseller de Sanitat (DOGV núm. 2.126, de 19.10.93, i Correcció d'errades en el DOGV núm. 2.151, de 24.11.93), establia la categoria i la integració de determinades institucions sanitàries del Servei Valencià de Salut.
  
L'ordre esmentada fou completada i modificada per les ordres de 19 de desembre de 1995 (DOGV núm. 2.674, de 25.01.96), i de 5 de novembre de 1998 (DOGV núm. 3.382, de 27.11.98), respectivament.
  
Els hospitals amb serveis o unitats de referència d'àrea així classificats pel Decret 186/96, de 18 d'octubre, del Govern Valencià, publicat en el Diari Oficial de la Generalitat Valenciana núm. 3.860, de 31.10.96, el qual va aprovar el Reglament sobre Estructura, Organització i Funcionament de l'Atenció Especialitzada de la Conselleria de Sanitat, necessiten una homogeneïtzació retributiva.
  
Per això, i fent ús de les facultats que m'atribueix la disposició final segona del Decret del Govern Valencià 186/1996, de 18 d'octubre, pel qual s'aprova el Reglament sobre Estructura, Organització i Funcionament de l'Atenció Especialitzada de la Conselleria de Sanitat, abans esmentat, i després de l'informe favorable de la Conselleria d'Economia, Hisenda i Administració Pública,
  
ORDENE
  
Article únic
  
Segons que preveu l'article primer de l'Ordre de 23 de setembre de 1993, del conseller de Sanitat i Consum, per la qual s'estableix la categoria i la integració de determinades institucions sanitàries del Servei Valencià de Salut (DOGV núm. 2.126, de 19.10.93), els hospitals de Vinaròs, de Requena, Gran Via i Marina Alta de Dénia, s'enquadren com a hospitals del grup 2.
  
DISPOSICIÓ DEROGATÒRIA
  
Queden derogades totes les normes de rang igual o inferior en tot allò que contradiga o s'opose al que disposa aquesta ordre.
  
DISPOSICIÓ FINAL
  
Aquesta ordre vigirà des de l'endemà de la publicació en el Diari Oficial de la Generalitat Valenciana.
  
València, 15 de gener de 1999.
  
El conseller de Sanitat,


Còpia Permalink ELI